**ΠΑΝΕΠΙΣΤΗΜΙΟ ΠΕΛΟΠΟΝΝΗΣΟΥ ΑΔΑ:** **ΩΥΒΣ469Β7Δ-4ΣΣ**

**ΠΡΥΤΑΝΕΙΑ**



Ερυθρού Σταυρού 28 & Καρυωτάκη

22100 Τρίπολη

Τηλ.: 2710-372113-372120

Πληρ. : Γ.Κομποχόλη

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΤΗΝ ΠΡΟΣΛΗΨΗ ΔΙΔΑΣΚΟΝΤΩΝ ΣΎΜΦΩΝΑ ΜΕ ΤΟ Π.Δ. 407/80 ΣΤΟ ΤΜΗΜΑ ΛΟΓΙΣΤΙΚΗΣ ΚΑΙ ΧΡΗΜΑΤΟΟΙΚΟΝΟΜΙΚΗΣ ΤΟΥ ΠΑΝΕΠΙΣΤΗΜΙΟΥ ΠΕΛΟΠΟΝΝΗΣΟΥ ΓΙΑ ΤΟ ΑΚΑΔΗΜΑΪΚΟ ΕΤΟΣ 2019-2020**

**Το Πανεπιστήμιο Πελοποννήσου** σύμφωνα με την υπ’ αριθ. 1/26-07-2019 Απόφαση της Συγκλήτου (Συνεδρίαση 155η), την **υπ’ αριθ. 2/28-08-2019 Απόφαση της Συνεδρίασης της Κοσμητείας της Σχολής Διοίκησης και**  την **από 30-08-2019 απόφαση της 6ης Συνεδρίασης της Προσωρινής Συνέλευσης του Τμήματος** Λογιστικής και Χρηματοοικονομικής της Σχολής Διοίκησης του Πανεπιστημίου Πελοποννήσου και λαμβάνοντας υπόψη τις διατάξεις του Π.∆. 407/1980, άρθρο 5, του Ν.1566/1985, άρθρο 79, παρ. 6, περ. ιδ΄, του Ν.4009/2011, άρθρο 80, παρ. 6 και του Ν. 4386, άρθρο 28, παρ.3 και 4, **προκηρύσσει την πλήρωση θέσεων διδακτικού και εκπαιδευτικού προσωπικού με σχέση εργασίας ιδιωτικού δικαίου ορισμένου χρόνου,** προκειμένου να καλύψει εκπαιδευτικές ανάγκες του Τμήματος Λογιστικής και Χρηματοοικονομικής της Σχολής Διοίκησης του Πανεπιστημίου Πελοποννήσου, που εδρεύει στην Καλαμάτα, για το ακαδημαϊκό έτος 2019-2020 και για την διδασκαλία των κάτωθι γνωστικών αντικειμένων:

|  |  |
| --- | --- |
|  | **ΓΝΩΣΤΙΚΑ ΑΝΤΙΚΕΙΜΕΝΑ** |
|  | ΠΛΗΡΟΦΟΡΙΚΗ |

Η πρόσληψη των υποψηφίων που θα επιλεγούν θα γίνει σύμφωνα με την υπ’αριθμ.Φ.11/109908/Ζ2-05.07.2019 απόφαση του Υπουργείου Παιδείας, Έρευνας και Θρησκευμάτων, με την οποία κατανέμονται στο Πανεπιστήμιο Πελοποννήσου οι σχετικές πιστώσεις για την πρόσληψη διδακτικού και εκπαιδευτικού προσωπικού με σχέση εργασίας Ιδιωτικού Δικαίου Ορισμένου Χρόνου για το ακαδημαϊκό έτος 2019-2020.

Οι επιλεγέντες θα προσληφθούν στην βαθμίδα του Λέκτορα ή του Επίκουρου Καθηγητή, ανάλογα με τις διαθέσιμες πιστώσεις.

Καλούνται οι ενδιαφερόμενοι που διαθέτουν τα νόμιμα προσόντα να καταθέσουν  τα παρακάτω δικαιολογητικά:

1)Τυποποιημένη αίτηση (το έντυπο είναι διαθέσιμο στην ιστοσελίδα του

Πανεπιστημίου: [www.uop.gr](http://www.uop.gr) /Ανακοινώσεις/Θέσεις Εργασίας).

2)Βιογραφικό σημείωμα (σε ηλεκτρονική και έντυπη μορφή).

3)Αντίγραφα ερευνητικών εργασιών (σε ηλεκτρονική μορφή).

4)Αντίγραφα των τίτλων σπουδών (ΔΙΚΑΤΣΑ/ΔΟΑΤΑΠ όπου απαιτείται).

5)Αναλυτικό υπόμνημα για το επιστημονικό έργο (σε ηλεκτρονική μορφή).

Οι αιτήσεις και τα απαιτούμενα δικαιολογητικά θα αποστέλλονται από τις **02/10/2019** έως και τις **07/10/2019** στη Γραμματεία του Τμήματος Λογιστικής και Χρηματοοικονομικής (Αντικάλαμος, ΤΚ 24100, Καλαμάτα). Αρμόδια υπάλληλος: κα. Παναγιώτα Πολυχρόνη (τηλ.27210-45151, 10.00 π.μ. -13.00 μ.μ.).

**Τρίπολη 30 Σεπτεμβρίου 2019**

**Ο Πρύτανης**

**του Πανεπιστημίου Πελοποννήσου**

**Καθηγητής Αθανάσιος Κ. Κατσής**